Thomas Stamford Bingley Raffles
**Thomas Stamford Bingley Raffles** (født 6. juli 1781 på skipet «Anne» utenfor Port Morant på Jamaica, død 5. juli 1826 i London) var en britisk koloniadministrator, og grunnlegger av byen Singapore. Han deltok i koloniseringen av Malaya, og under Napoleonskrigene deltok han i felttoget på Java. Raffles grunnla også London Zoo i 1826, samme året som han døde.

Liv og virke
------------

### Bakgrunn

Raffles' far var involvert i slavetrafikk[] og døde da sønnen var 14 år gammel. Han gikk da på skole i London. Den unge Raffles startet da som læregutt i Det britiske ostindiske kompani i London. I 1805 ble han sendt til Penang i Malaysia som saksbehandler hos den britiske guvernøren der.[]

### Karriere i Orienten

Han talte språket malay og vant raskt tillit i regionen og gav ham mulighet til å stige i gradene.[] I 1811 arrangerte han et felttog mot nederlenderne (etter at kongeriket Holland var blitt annektert av Frankrike) og franskmennene på Java. Britene seiret i løpet av 1½ måned, og Raffles ble utnevnt til viseguvernør. Han bosatte seg i Buitenzorg (nå Bogor) med en liten gruppe engelske overordnede, men beholdt de fleste nederlandske embedsmenn i underordnede stillinger.[] Han fikk hurtig skapt fred i området og overtalte (med gode og mindre gode midler) lokale fyrster til å anerkjenne den britiske overhøyhet.[] Der introduserte han selvstyre og friere landeiendom for bøndene, stoppet slavehandelen og bekjempet deler av opiumshandelen.[] Han tok også initiativ til å restaurere oldtidsbyen Borobudur.

Hans hustru Olivia døde. I 1814 avtalte Storbritannia og Nederland at Java skulle tilbakeføres til nederlandsk styre. Samtidig var han blitt beskyldt for embedsmisbruk, noe han ville forsvare seg mot.[] Av alle disse grunner reiste han tilbake til England.[] På hjemturen gjorde han opphold på St. Helena, hvor han møtte Napoleon, som han imidlertid ikke brød seg om.[]

I England skrev han boken *History of Java*, fikk gjenopprettet sitt ry, og ble adlet. Etter to år ble han utnevnt til guvernør i Bencoolen (nå Bengkulu) på Sumatra, og han ble en aktiv diplomat som stadig så etter bedre posisjoner England kunne innta i konkurransen med Nederland i regionen. Dette område var imidlertid ikke så blomstrende, og Raffles arbeidet med å reformere forholdene etter den modell han hadde brukt i Bogor. Han kunne se det strategiske i å ha handelsstasjoner som Bencoolen, til tross for deres noe beskjedne utkomme, og han så behovet for flere britiske støttepunkter i området i kappestriden mellom Nederlande og Storbritannia.[] Blant annet var Riau-arkipelet umiddelbart sør for øya *Singapura* nord for arkipelet aktuelt som ny koloni. Det var i den forbindelse at han i januar 1819 tok han kontakt med den lokale herskeren sultan Hussein Mohammed Shah av Johor, og så kunne etablere Singapore som en britisk handelsstasjon 6. februar 1819.

Forsøk på å kolonisere Aceh på det nordlige Sumatra ble mindre vellykket. Raffles oppholdt seg nå skiftevis i Bengkulu og Singapore.

Raffles grunnla skoler og kirker for de lokale i Singapore, og han lot misjonærer og handel blomstre.[] Samtidig vokste det raskt opp en by, som var delt i en europeisk og en lokal del. I de følgende år fungerte han som guvernør og leder av både Bencoolen og Singapore. Han ble utsatt for personlige tragedier da tre av hans barn døde av sykdom i løpet av kort tid. Han fikk gjennomført en plan for Singapores utvikling før han i 1824 vendte hjem til England med sin annen hustru og sitt eneste overlevende barn. Både han og hustruen led av svekket helbred og måtte i behandling.

I London vurderte han å stille til parlamentet. Dette ble ikke realisert, da Raffles' motstand mot slavehandelen var upopulær.[] Han grunnla Zoological Society of London i 1825 og tok initiativet til London Zoo, hvor han introduserte arter fra Sumatra, blant annet en orangutang, allerede ved åpningen i 1826.

Verker
------

* *The History of Java.* Black, Parbury, and Allen, London 1817 Online bei Internet Archive

Referanser
----------

1. 1 2   Encyclopædia Britannica Online, oppført som Sir Stamford Raffles, Encyclopædia Britannica Online-ID biography/Stamford-Raffles, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 26. april 2014[Hentet fra Wikidata]
3. 1 2   Autorités BnF, oppført som Thomas Stamford Raffles, BNF-ID 140621837[Hentet fra Wikidata]
4. ↑   The Peerage, oppført som Thomas Stamford Bingley Raffles, The Peerage person ID p21393.htm#i213925, besøkt 9. oktober 2017[Hentet fra Wikidata]
5. ↑   Two Scientific Worthies, en.wikisource.org[Hentet fra Wikidata]
6. ↑   Raffles, (Thomas) Stamford, oppført som (Thomas) Stamford Raffles[Hentet fra Wikidata]
7. 1 2 3 4   Kindred Britain[Hentet fra Wikidata]
8. ↑   The Peerage person ID p21393.htm#i213925, besøkt 7. august 2020[Hentet fra Wikidata]
9. 1 2   The Peerage[Hentet fra Wikidata]

Litteratur
----------

* Nigel Barley: *Der Löwe von Singapur. Eine fernöstliche Reise auf den Spuren von Thomas Stamford Raffles.* Klett-Cotta, Stuttgart 1996, ISBN 3-608-93186-4.
* Victoria Glendinning *Raffles and the Golden Opportunity*, Profile Books Ltd. 2012
* Charles E. Wurtzburg: *Raffles of the Eastern Isles.* Oxford University Press, Singapore u. a. 1986, ISBN 0-19-582605-1.

Eksterne lenker
---------------

* (en) Stamford Raffles – kategori av bilder, video eller lyd på Commons Rediger på Wikidata

* (en) Stamford Raffles – galleri av bilder, video eller lyd på Commons Rediger på Wikidata
* (de) Verk av og om Stamford Raffles i katalogen til det tyske nasjonalbiblioteket

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BPN **·** ULAN **·** NLA **·** NDL **·** NKC **·** Botanist
 |